nl en fr ne de nl nl en en af nl en nl nl da en nl af af af af af af nl af af af af af af af af af af af nl af af en en en fr nl en af fr nl en af fr nl en af fr nl en af af en af fr af en af fr nl en af fr tr en nl nl es af nl en nl nl en af en en en en
Hof bevind dokter skuldig – DieHoorn
’N DOKTER van die Paarl wat voorheen verbonde was aan die Infanterieskool op Oudtshoorn, is Maandag in die Oudtshoorn Streekhof aan verkragting en twee klagtes van seksuele aanranding skuldig bevind.
Streeklanddros Daniel Boks het die 36-jarige Danzil King se getuienis tydens die hofsaak as vals en leuenagtig verwerp. Boks het bevind dat die klaagsters, twee vroulike rekrute, nie enige motiewe gehad het om hom vals te beskuldig nie.
“Die twee rekrute het nie mekaar geken nie en eers mekaar tydens ’n besoek aan ’n maatskaplike werker ontmoet,” het die landdros gesê.
“Die beskuldigde het sy weergawe aangepas ná die getuienis van dr Charlston Dreyer, die dokter wat een van die vroue na die voorvalle ondersoek het, en dit ingekleur het met sy mediese kennis.”
Die voorvalle het in April 2016 in die siekeboeg van die Oudtshooorn Infanterieskool plaasgevind. In die eerste voorval het ’n 21-jarige rekruut die siekeboeg vir ’n oorprobleem besoek.
King het die vrou toe gevra om haar oorpak uit te trek en self haar damesbroekie uitgetrek. Hy het daarna twee vingers in haar geslagsdeel gedruk en haar borste bevoel.
Hy het ook die siekeboeg se deur gesluit en later gesê hy wens hy was haar kêrel. Hy wou ook van haar weet wat sy hom sal gee indien hy haar sou afboek.
Volgens die landdros het die vrou nie oor vaginale pyn gekla nie en nie om hulp geskree nie omdat sy die dokter vertrou het.
Hy het gestop toe sy hom gevra het om te stop met waarmee hy besig is.
In die twee ander gevalle het ’n tweede rekruut, ook 21, die beskuldigde vir ’n liesbesering besoek en is sy ook gevra om al haar klere uit te trek. Daarna het die beskuldigde haar geslagsdeel gevryf omdat, volgens hom, dit die enigste manier was om
die liesbesering te genees.
Die siekeboeg se deur was weer gesluit en ten spyte van drie keer se kloppery, is dit nie oopgemaak nie.
Toe die rekruut tien dae later vir ’n opvolgbesoek gegaan het, het die beskuldigde weer haar vagina gevryf.
Hy wou sy vingers daarin druk en haar soen, maar sy het hom gekeer.
“Daar is geen redes om die slagoffers se getuienis te verwerp nie terwyl die beskuldigde se weergawe nie versoenbaar is met die feite van die saak nie,” het die landdros gesê en bygevoeg dat die staat sy saak bo redelike twyfel bewys het.
Die landdros het na sy uitspraak ook die redes verskaf waarom hy vroeër in die saak ’n aansoek om ontslag van die hand gewys het.
“Hierdie versoek is van die hand gewys omdat daar wel getuienis voor die hof was wat daarop gedui het dat die beskuldigde skuldig bevind kan word,” het die landdros gesê.
King se borgtog van R5 000 is op versoek van sy regsverteenwoordiger, adv Benito Metembo, verleng.
Die verdediging het ook aangedui dat daar op 28 Junie ’n aansoek om teen die uitspraak te appelleer, gebring sal word.
Nadia le Roux was die aanklaer.
‘Ons wil seker maak dat Josh se lewe betekenis het’
March 30, 2018March 30, 2018
FAMILIELEDE van Josh James Pharaoh (9), wat verlede jaar tydens die KKNK gesterf het, het Donderdag op die eerste...
Ek is Oudtshoorn gaan nou hier besoekers verwelkom
May 9, 2019May 10, 2019
Deur Liesel le Roux DIE groot Ek is Oudtshoorn-teken wat tydens die KKNK in die Kuierbuurt gestaan het, gaan op...
Marli wil haar lewe toewy aan ander
January 24, 2017January 25, 2017
HAAR grootste droom is om ’n dokter te word, vertel Marli Marais, onderhoofmeisie van Langenhoven Gimnasium in 2016 en...
Oudtshoorn- en Kaapse familie rou ná 9-jarige weens fratsongeluk sterf
April 20, 2017March 23, 2018
Deur Liesel le Roux DIE Polisie ondersoek tans die omstandighede waaronder die 9-jarige Josh Pharaoh tydens die KKNK in...
Goedkeuring vir water vir dié groentetuin
January 31, 2019January 31, 2019
Deur Garnett Wicomb DIE Oudtshoorn Munispaliteit het tydens ’n spesiale raadsvergadering gisteroggend eenparig goed­keuring verleen dat Oudtshoorn Korrektiewe Dienste...
Ernstige vandalisme by boorgat wat Dysselsdorp water gee
May 17, 2018May 17, 2018
DIE beheerstasie by ’n boorgat wat water aan Dysselsdorp verskaf, is die afgelope week besteel en erg gevandaliseer. Dit mag...
Hofbevel vir water aan plaasbewoners toegestaan
March 10, 2017March 10, 2017
Plaasbewoners van die Oudtshoorn-distrik het gisteroggend ’n tussentydse hofbevel verkry ingevolge waarvan die watertoevoer na hul huise onmiddellik herstel...
Kranse vir Preston Titus
February 22, 2018February 23, 2018
• Familie en vriende besoek moordhuis WYLE Preston Titus se moeder en suster was Woensdag onder ’n groep mense...
Hofsaak gaan voort teen twee wat bejaarde winkeleienaar aanrand, beroofToppryse vir dié broeivoëls
Volg ons op Twitter
Volg ons op Instagram
Laai meerVolg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details